επικρατης αρχιππου ειπεν υπερ ιερων επειδη συμβαινει τημ πολιν ακραιφιειων αποστειλαι πρεσβευτας τρεις ανδρας τους διαλεξομενους μετα του ιερεως και του προφητου προς τας πολεις τας εν τηι βοιωτιαι και παραγενομενοι εις την εκκλησιαν το τε ψηφισμα ανεγνωσαν το παρα των ακραιφιειων και παρεκαλουσαν τον δημον συναυξειν την θυσιαν τωι απολλωνι τωι πτωιωι καθαπερ και το κοινον βοιωτων και η πολις των ακραιφιειων οπως αν ουν φαινηται η πολις των ωρωπιων καθαπερ αυτει προσηκει ευσεβως και ενδοξως τα προς τους θεους συντελουσα και ευχαριστουσα τει πολει ακραιφιειων δεδοχθαι τει βουλει και τωι δημωι τον αρχοντα και τους πολεμαρχους τους αει γινομενους και τογ γραμματεα πεμπειν βουν απο της πολεως εις τα πτωια και αυτους συμπομπευειν και ταλλα παντα πραττειν καθαπερ και εν ταις λοιπαις θυσιαις γεγραπται αις η πολις θυει εν τωι κοινωι βοιωτων αναγραψαι δε τους πολεμαρχους τοδε το ψηφισμα εν τωι ιερωι του αμφιαραου ου αν αυτοις φαινηται εγ καλλιστωι ειναι το δε αλωμα το γενομενον εις την αναγραφην του ψηφισματος δουναι τον ταμιαν τον προαρχοντα την δευτεραν τετραμηνον.
Boiotia — Oropos (Skala) — Amphiareion — 228-226 BC — IG VII 351
 228-226 BC 